રાજકોટ શહેરમાં અનેક કારખાનાઓ આવેલા છે તેમજ ગ્રામ્યની વાત કરવામાં આવે તો શાપર વેરાવળ અને મેટોડા જીઆઇડીસી કે જે કારખાનાઓના બાપ કહેવાય આ કારખાનામાં મોટાભાગે પરપ્રાંતીય મજૂરો કામ કરતા હોય છે અને અહીંયા જ રહેતા હોય છે આખા દિવસનો થાક ઉતારવા માટે આ શ્રમિકો દેશી દારૂના શરણે જતા હોય છે અને તેઓની પ્યાસ બુજાવવાનું કામ મેટોડામાં બેરોકટોક ચાલી રહ્યું છે રાજકોટ કાલાવડ રોડ ઉપર આવેલ મેટોડા જીઆઈડીસીમાં રાજુ, ચિરાગ, પપ્પુ, વાણીયો નામના દારૂના ધંધાર્થીઓ બિન્દાસ્ત પણે દેશી દારૂનો વેપલો કરી રહ્યા છે આ શખ્સો જાણે ગુજરાત સિવાયના રાજ્યમાં જ્યાં દારૂની છૂટ છે તેવા કોઈ રાજ્યમાં દારૂનું વેચાણ કરતા હોય તેવી રીતે જાહેરમાં એક્ટિવામાં આગળ દારૂની કોથળીઓ ભરેલા થેલા લઈને દરરોજ નીકળી જાય છે અને આખા દિવસ દરમિયાન 3 હજાર જેટલી દેશી દારૂની કોથળીઓ વેચી નાખે છે દેશી દારૂ વેચી તેઓ લાખો રૂપિયાની કમાણી કરી રહ્યા છે તેમજ આ દેશી દારૂનું જબરું નેટવર્ક ચલાવવા માટે તેઓ પોલીસને મહિને 8 લાખ જેવડો મોટો હપ્તો આપી રહ્યા છે.